17 
i Reglen paa Larvens Overside henimod Siderne, i sjældnere Til¬ 
fælde fandtes Æggene paa Værternes Bugside. 
Med Hensyn til Larvernes Udvikling kar jeg intet at anføre 
til Pant els Fremstilling. Jeg har fundet Larven i 1ste Stadium 
frit inde i Værten; 2det Stadium derimod sad fasthæftet til en 
Tragt, der udgik fra en Ledhud paa Undersiden af Værtlarvens 
Bagkrop. En Larve i 3die Stadium havde løsnet sin Bagende fra 
Tragten og fandtes frit i Værten; den havde vendt sig saaledes, 
at Forenden var rettet imod Tragten, medens Bagkropspidsen vendte 
den modsatte Vej; Værtens indre Organer var ubeskadigede og 
hele Fedtlegemet endnu ikke helt forsvundet; nogen Sønderrivning 
af Værtlarvens Hud kunde ikke ses. Denne skete først sam¬ 
tidig med Snylterens Forpupning, der oftest fandt Sted inde i Vært¬ 
larven, og sjældnere i Jorden. Omtrent 14 Dage efter Forpupningen 
kommer Fluerne frem. 
Actia pilipinnis Meig. 
Udvikling. 
Larven i 3die Stadium. Larvens største Bredde falder 
umiddelbart foran Bagenden, der er skarpt afsat og udtrukket i en 
kegleformet Spids. Længde 6—8 mm. 3 —11. Leds Forrande med 
Tornrækker og 4—11. Led tillige med Rækker paa Bagrandene. 
Bælterne bliver bredere bagtil paa Larven og lader her kun et 
smalt Mellemrum paa Midten af Leddene frit for Torne. Bælterne 
sammensættes af Smaarækker, der særlig bagtil er stillede meget 
aabent og uregelmæssigt (Textfig. 13). 12te Leds Spids omkring 
Spiraklerne med et Bælte af Torne i temmelig lige Rækker; her¬ 
fra udbreder sig en Del uregelmæssige Smaarækker fremad hen¬ 
imod Leddets Forrand. Tornenes Form er forskellig; fortil findes 
langstrakte, meget smalle og spidse Torne, hvis Spids staar ret op 
fra den afrundede Rod; henimod Larvens Bagende begynder der 
imellem disse Torne at optræde andre, hvis Spids er kløvet saa¬ 
ledes, at der dannes 2 mere eller mindre skarpe, udadrettede Spidser, 
imellem hvilke der atter kan optræde en enkelt lille, skarp Spids 
Vidensk. Meddel, fra den naturh. Foren. 1911. Bd. 63. 2 
